armvectores/hy_wikipedia_2023 huggingface dataset:
Միխայիլ Բաղդասարով (հասարակական գործիչ)

Միխայիլ Բաղդասարով (հուլիսի 30, 1959(1959-07-30) կամ հուլիսի 31, 1959(1959-07-31), Բաքու, Ադրբեջանական ԽՍՀ, ԽՍՀՄ - օգոստոսի 21, 2020(2020-08-21), Մոսկվա, Ռուսաստան), հայ գործարար և հասարակական գործիչ։ Բնական գիտությունների ռուսական ակադեմիայի ակադեմիկոս (2002)։ «Միկա» ֆուտբոլային ակումբի սեփականատեր։


== Կենսագրություն ==
1976-1981՝ ԽՍՀՄ ՆԳՆ Լենինգրադի բարձրագույն քաղաքական ուսումնարան։
1992-1997՝ Մոսկվայի տնտեսագիտության, վիճակագրության և ինֆորմատիկայի պետական համալսարան։
1981-1992՝ ծառայել է Կոմի ՀԽՍՀ ներքին զորքերում, ապա փոխգնդապետի կոչումով ազատվել է ՆԳՆ մարմիններից։
1994 թվականից հիմնադրել է Միկա Լիմիթեդ ընկերությունը (Մեծ Բրիտանիա), որի հիմնական գործունեությունն է եղել նավթամթերքի և բամբակի առևտուրը ԱՊՀ երկրներում, Մերձբալթիկայում, Իտալիայում, Մեծ Բրիտանիայում, Շվեյցարիայում։
1997 թվականից ընկերությունն իրականացնում է Հայաստանի Հանրապետություն նավթամթերքների մատակարարումների ապահովման գործունեություն։
2001 թվականից ստեղծվել են Միկա Լիմիթեդ ՓԲԸ-ն (ք. Հրազդան), Հադրութի գինու գործարան ՊՓԲԸ-ն (ք. Հադրութ, ԼՂՀ), ոսկերչական արտադրություն Միկա-Ղարաբաղ ՓԲԸ-ն (ք. Ստեփանակերտ)։ Միկա Արմենիա Թրեյդինգ ՍՊԸ-ի հետ փոխկապակցված ընկերությունը ձեռք է բերել Արմավիա ավիաընկերություն ՍՊԸ-ի կապիտալում 50 տոկոս մասնակցություն, ինչպես նաև Հայխնայբանկ ՓԲԸ-ի բաժնետոմսերի 50 տոկոսը։


== Գրագողության մեղադրանք ==
Ատենախոսությունը հրատարակել է Մ. Ի. Բաղդասարովի 2008 թվականին պաշտպանած «Մտավոր կապիտալը կորպորատիվ հարաբերությունների համակարգում» ատենախոսության փորձաքննությունը, որի համաձայն՝ ատենախոսության տեքստը նման թեմատիկայի նախկինում պաշտպանված երկու ատենախոսությունների կոմպիլյացիա է։ Բաղդասարովի ատենախոսության մեջ ոչ կոռեկտ փոխառությունների բաժինը, ըստ ատենախոսության, կազմում է ավելի քան 90 տոկոս։


== Մրցանակներ ==
Պարգևատրվել է «Հայրենիքին ծառայության համար» III աստիճանի շքանշանով, Հայ Առաքելական եկեղեցու շքանշանով, ՌԴ, ՀՀ և ԼՂՀ մեդալներով։


== Մահ ==
Մահացել է 2020 թվականի օգոստոսի 21-ին։


== Ծանոթագրություններ ==


== Արտաքին հղումներ ==
Биография
Тяжелое бремя Михаила Багдасарова
Գավրիլովկա (այլ կիրառումներ)

Գավրիլովկա, կարող է վերաբերել՝


== Ուկրաինայի բնակավայրեր ==
Գավրիլովկա - գյուղ, Ուկրաինայի Խարկովի մարզի Բարվենկովոյի շրջանում
Գավրիլովկա - գյուղ, Ուկրաինայի Խարկովի մարզի Բորովի շրջանում
Գավրիլովկա - գյուղ, Ուկրաինայի Խարկովի մարզի Նովովոդոլաժսկի շրջանում
Գավրիլովկա - գյուղ, Ուկրաինայի Խարկովի մարզի Չուգուևի շրջանում
Գավրիլովկա - գյուղ, Ուկրաինայի Խմելնիցկիի մարզի Տեոֆիպոլի շրջանում
Գավրիլովկա - գյուղ, Ուկրաինայի Կիևի մարզի Վիշգորոդի շրջանում
Գավրիլովկա - գյուղ, Ուկրաինայի Չեռնիգովի մարզի Բոբրովիցայի շրջանում
Գավրիլովկա - քաղաքատիպ ավան, Ուկրաինայի Խարկովի մարզի Դերգաչևի շրջանում


== Ռուսաստանի բնակավայրեր ==
Գավրիլովկա - գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Գավրիլովկա - գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Գավրիլովկա - գյուղ Ռուսաստանի Նիժնի Նովգորոդի մարզի Կովերինսկի շրջանի կազմում։
Գավրիլովկա - գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։
Գավրիլովկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Գավրիլովկա - գյուղ Ռուսաստանի Դաշնության Ռոստովի մարզի Կաշարսկի շրջանում


== Գետեր ==
Գավրիլովկա - գետ Ռուսաստանում, հոսում է Ալթայի երկրամասում, Բելայայի վտակը
Գավրիլովկա - գետ Ռուսաստանում, հոսում է Վոլոգդայի մարզում, Մեծ Բրուսենկայի վտակը
Աստերոիդների ցանկ (154901-155000)

Աստերոիդների ցանկ (154801-154900)  • Աստերոիդների ցանկ  • Աստերոիդների ցանկ (155001-155100)
 Աստերոիդների ցանկ (154801-154900)  • Աստերոիդների ցանկ  • Աստերոիդների ցանկ (155001-155100)
Յաշալտա

Յաշալտա (ռուս.՝ Яшалта, կալմ. Яшалта), գյուղ Ռուսաստանի Կալմիկիա հանրապետության Յաշալտինսկի շրջանի կազմում։
Բնակչությունը 2010 թվականին գրանցված տվյալներով կազմում էր 4716 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առևտրական Զիրյանովների առանձնատուն

Առևտրական Զիրյանովների առանձնատուն (ռուս.՝ Усадьба купцов Зыряновых), առանձնատուն Սվերդլովսկի մարզի Կամենսկ-Ուրալսկի պատմական մասում։
Սվերդլովսկի մարզային կառավարության  2001 թվականի դեկտեմբերի 28-ի  № 859-ПП որոշմամբ  շինությանը շնորհվել է  տարածաշրջանային նշանակության ճարտարապետական հուշարձանի կարգավիճակ։


== Պատմություն ==
Առանձնատունը պատկանում էր ուրալյան հայտնի տոհմերից մեկի Պյոտր Դանիլովիչ Զիրյանովի ժառանգներին, որի մասին առաջին տեղեկությունները թվագրվում են 16-րդ դարին։ 1765-1770 –ական թվականներին Պյոտր Դանիլովիչը զբաղեցնում էր եկատերինբուրգյան ռատուշայի բուրգոմիստրի պաշտոնը, իսկ 1767 թվականին ընտրվում է քաղաքագլուխ։ Ընտանիքի անդամների մեծ մասը զբաղվում էր հանքարդյունահանմամբ և առևտրական գործունեությամբ։  Կամենսկի առանձնատան կառուցումը թվագրվում է 1870 թվականով։
Մինչև մեր օրերը տեղամասում պահպանվել են երեք կառույցներ՝ բնակելի տունը, խանութը և պահեստային շինությունը։ 


== Ճարտարապետություն ==
Բոլոր շենքերը կառուցված են էկլեկտիկ ոճով, երեսապատված են աղյուսային (ժանյակ) ոճով։ Առանձնատունը գտնվում է  թաղամասի գծային կառուցապատման տեղամասում և ունի դեպի խորքը ձգված ուղղանկյան տեսք։ Բնակելի տունը և խանութը ձևավորում են համապատասխանաբար առջևի արևմտյան և արևելյան սահմանները։ Շինության հարավային ճակատը ուղղված է դեպի Լենինի (նախկինում`  Բոլշայա Մոսկովսկայա) փողոցը։ Շինությունն առանձնանում է դեպի բակ մտնող լայն դարպասներով։
Երկհարկանի ուղղանկյուն աղյուսե շարվածքով տունը կառուցված է որմնաքարային աղյուսի հիմքի վրա և ձգվում է հյուսիս- հարավ առանցքի շուրջը։ Պատերը կառուցված են լիամարմին աղյուսից, երեսապատված են  կորաձև պրոֆիլավորված աղյուսով։ Հարավային ճակատում երեք հորիզոնական պատուհաններն ավարտվում են աստիճանաձև եզրազարդով ,  դեկորատիվ գոտով և պսակաձև քիվերով։ Ճակատի կառուցվածքը սիմետրիկ է, անկյունները ամրացված են զույգ դասական կիսասյուներով, պատուհանի շրջանակները զարդարված են կիսասյուներով և եզրաթմբիկներով։ Շենքի մուտքն արևելյան ճակատի կողմից է։ Տանիքը քառալանջ է ծալազարդված բարդ նախշազարդով։ Անցկացված է արտաքին ջրահեռացման համակարգ։ Շենքի ներսակողմում օգտագործված են թեք բացվածքներ առաստաղային վարդազարդեր, տարբեր տեսակի քիվագոտիներ և այլ նախշազարդեր։
Խանութը իրենից ներկայացնում է աղյուսե միահարկ ուղղանկյուն շինություն։ Գլխավոր ճակատը ունի սիմետրիկ կառուցվածք, կենտրոնական մուտքի մոտ աչքի են ընկնում բարձր պատշգամբը և երկուկողմնային պատուհանները։ Ճակատային մասի մնացած հատվածներում պահպանվել են բնակելի շինությանը բնորոշ ճարտարապետական նախշազարդերը։


== Պատկերասրահ ==


== Գրականություն ==
Свод памятников истории и культуры Свердловской области / ред. В.Е.Звагельская. - Екатеринбург: Сократ, 2008. - Т. 2. - С. 648. - ISBN 978-5-88664-323-7.
Памятники архитектуры Каменска-Уральского / С. И. Гаврилова, Л. В. Зенкова, А. В. Кузнецова, А. Ю. Лесунова - Екатеринбург: Банк культурной информации, 2008. - 92 с.


== Ծանոթագրություններ ==
(822) Լալաժ

(822) Լալաժ (անգլ.՝ Lalage), աստերոիդ աստերոիդների հիմնական գոտում։ Հայտնաբերվել է 1916 թվականի մարտի 31-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,255246 ա. մ., առավելագույնը մոտենում է 1,9059 ա. մ. հեռավորության վրա և հեռանում 2,6046 ա. մ.։ Արեգակի շուրջ մեկ ամբողջական պտույտ է կատարում 1237,06 երկրային օրվա ընթացքում, իր ուղեծրով շարժվելով միջինում 0,291013 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,72° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(822) Լալաժ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ծաղկակաղամբ

Ծաղկակաղամբ (լատ.՝ Brassica Cauliflora), մշակովի կաղամբների ենթատեսակի մեջ մտնող բազմաթիվ բանջարեղեննեից մեկն է, որը համեմատած գլուխ կաղամբի հետ ավելի նոր մշակաբույս է։
Կաղամբի բոլոր տեսակներից իր սննդային և համային հատկություններով ծաղկակաղամբը գրավում է առաջին տեղը։ Սննդի համար օգտագործվում են ծաղկակաղամբի գլուխները, որոնք իրենցից ներկայացնում են բույսի խիստ կարճացած, հաստացած, մսալի, հոծ կերպով ի մի հավաքած ծաղկակիր ցողունները։ Ծաղկակաղամբն ածխաջրերով և, մանավանդ, դյուրամարս սպիտակուցներով անհամեմատ ավելի հարուստ է, քան գլուխ կաղամբը։ Բացի այդ՝ գլուխ կաղամբից երկու անգամ ավելի շատ վիտամին C է պարունակում։
Ծաղկակաղամբն օգտագործվում է խաշած, յուղով-ձվով տապակած, թթու դրած վիճակում, և տարբեր ապուրների մեջ։ Ծաղկակաղամբի թթուն բավականին տարածված է հայերի շրջանում։


== Արտաքին հղումներ ==
PROTAbase՝ Brassica oleracea (ծաղկակաղամբ և բրոկկոլի) Archived 2016-02-10 at the Wayback Machine.
Նովայա Ալդաշլա

Նովայա Ալդաշլա (ռուս.՝ Новая Альдашла, բաշկիրերեն՝ Яңы Әлдәшле), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրեն Ավետիսյան (տնտեսագետ)

Անվան այլ կիրառումների համար տե՛ս՝ Սուրեն Ավետիսյան (այլ կիրառումներ)Սուրեն Համբարձումի Ավետիսյան (հուլիսի 15, 1963(1963-07-15), Սպիտակ, Հայաստան - հոկտեմբերի 26, 1999(1999-10-26)), հայ տնտեսագետ։ Սպիտակի քաղաքապետ (1996-1999)։ ՀՀ ԱԺ պատգամավոր (մայիս - հոկտեմբեր 1999)։


== Կենսագրություն ==

Սուրեն Ավետիսյանը ծնվել է 1963 թվականի հուլիսի 15-ին, Սպիտակ քաղաքում։ 1984 թվականի ավարտել է Երևանի ժողովրդական տնտեսության ինստիտուտը։ 1984-1986 թվականներին ծառայել է խորհրդային բանակում։ 1986-1988 թվականներին աշխատել է Սպիտակի վերալակաշինական գործարանում, եղել բաժնի վարիչ, արտադրամասի պետ, 1988-1992 թվականներին՝ փոխտնօրեն, 1992-1996 թվականներին՝ «Լույս» հայ-ռուսական համատեղ ձեռնարկության գլխավոր տնօրեն։ 
1996 թվականին ընտրվել է Սպիտակի քաղաքապետ։ Սուրեն Ավետիսյանի քաղաքապետ եղած տարիներին (1996-1999) իրականացվել են քաղաքի կառուցապատման աշխատանքները։ Ջիմ Թորոսյանի նախագծերով այդ տարիներին Սպիտակում կառուցվել են բնակարաններ, դպրոցներ, երաժշտական դպրոց,  Սուրբ Հարություն եկեղեցին, մշակույթի պալատը, վերակառուցվել է քաղաքի զբոսայգին։
1999 թվականի մայիսի 30-ին թիվ 51 ընտրատարածքից ընտրվել է ՀՀ ԱԺ պատգամավոր։ Եղել է ֆինանսավարկային, բյուջետային և տնտեսական հարցերի մշտական հանձնաժողովի անդամ, «Կայունություն» պատգամավորական խմբի անդամ։ 


== Մահ ==
1999 թվականի հոկտեմբերի 26-ին դարձել է ավտովթարի զոհ։


== Հիշատակ ==
2012 թվականի հունվարից Սպիտակի թիվ 3 միջնակարգ դպրոցը վերանվանվել է Սուրեն Ավետիսյանի անունով։
Սպիտակում կա  Սուրեն Ավետիսյանի անունով դպրոց։


== Ընտանիք ==
Սուրեն Ավետիսյանն ունի երեք երեխա։ 


== Ծանոթագրություններ ==
Պոլեզինե Պարմենսե

Պոլեզինե Պարմենսե (իտալերեն՝ Polesine Parmense), կոմունա Իտալիայում, Գտնվում է Էմիլիա Ռոմանիա մարզում՝ Պարմա գավառում։
Բնակչությունը կազմում է 1509 մարդ։ Բնակչության խտությունը՝ 60 մարդ/կմ²։ Զբաղեցնում է 25 կմ² տարածք։ Փոստային ինդեքս՝ 43010։ Հեռախոսային կոդը՝ 0524։
Կոմունայի հովանավոր սուրբն է Սուրբ Վիտուսը։ Տոնը նշվում է հունիսի 15-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Լեյք շրջան (Օրեգոն)

Անվան այլ կիրառումների համար տե՛ս՝ Լեյք շրջան (այլ կիրառումներ)Լեյք շրջան (անգլ.՝ Lake County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 21.072 կմ² է, բնակչությունը՝ 7.895 մարդ (2010 թ. տվյալներով)։ Շրջկենտրոնն է Լեյքվյու բնակավայրը։ Կազմավորվել է 1874 թ.։
Լաբրո

Լաբրո (իսպ.՝ Labro), քաղաք և կոմունա է Իտալիայում, մտնում է Լացիո նահանգի և Ռիետի գավառի մեջ։ Բնակչությունը 359 մարդ (2008 թվականի տվյալներով)։ Խտությունը 31 մարդ/կմ2։ Տարածքը 11 կմ² է։ Հեռախոսային կոդ 0746։


== ժողովրդագրություն ==


== Համայնքի վարչակազմ ==
Հեռախոս։ 0746 636134
Էլեկտրոնային հասցե։ comunedigreccio@interfree.it
Պաշտոնական էջ։ http://www.comunedilabro.com/ Archived 2009-12-05 at the Wayback Machine.


== Արտաքին հղումներ ==
http://www.comunedilabro.com/ Archived 2009-12-05 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Thayer's Gazetteer
Art Monastery Project
Աշտիշատի եկեղեցական ժողովներ

Աշտիշատի եկեղեցական ժողովներ, եկեղեցական ժողովներ, որոնք գումարվել են IV–V դարերում, Մեծ Հայքի Տարոն գավառի Աշտիշատ ավանում, դավանական, եկեղեցականոնական խնդիրների քննարկման համար։ Փավստոս Բուզանդի վկայությամբ, Աշտիշատը եկեղեցական ժողովների գլխավոր վայրն էր IV դարում։


== Առաջին ժողով ==
Ներսես Ա Մեծ կաթողիկոսը Կեսարիայում օծվելուց հետո հրամայել է բոլոր եպիսկոպոսներին հավաքվել Աշտիշատում, ինքն էլ գնացել է այնտեղ։ Որոշվում է կառուցել վանքեր, դպրոցներ, հիվանդանոցներ, իջևանատներ, աղքատանոցներ։Ժողովի սահմանած կանոնը հայոց թագավորին ու մեծամեծներին պատվիրում էր գթասիրտ լինել իրենց ծառաների և ստորադրյալների նկատմամբ, սիրել նրանց՝ որպես իրենց ընտանիքի անդամների, անօրինաբար և չափազանց մեծ հարկերով չնեղել հասարակ ժողովրդին։ Ծառաներին էլ պատվիրում էր հնազանդ ու հավատարիմ մնալ իրենց տերերին։ Աշտիշատի կանոններով արգելվում են հեթանոսական շատ սովորույթներ՝ բազմակնությունը, մահացածների վրա անվայելուչ լացը, հարբեցողությունը, անչափահասների ամուսնությունը, արյունակցական կապերի մեջ գտնվողների ամուսնությունը և այլն։ 


== Երկրորդ ժողով ==

Երկրորդ ժողովը գումարվել է 356-ին, Ներսես Ա Մեծ կաթողիկոսի նախաձեռնությամբ, եպիսկոպոսների և ավագ իշխանների մասնակցությամբ, Հայոց Արշակ Բ թագավորի (350–368) օրոք։ Ժողովը եղել է կանոնադիր, սահմանել կանոնական որոշումներ։ Որոշ չափով սահմանափակել է ժողովրդից գանձվող հարկերը, ամրապնդել եկեղեցու տնտեսական և քաղաքական ազդեցությունը։


== Երրորդ ժողով ==

Երրորդ ժողովը գումարվել է 435-ին, Սահակ Ա Պարթև կաթողիկոսի և Մեսրոպ Մաշտոցի նախաձեռնությամբ՝ Եփեսոսի Գ տիեզերական ժողովի (431) որոշումները պաշտոնապես ընդունելու, ինչպես նաև Հայաստանում տարածվող [նեստորականություն[|նեստորականության]] հետ կապված մի շարք խնդիրներ լուծելու համար։ Ըստ Կորյունի, Սահակ Ա Պարթևի և Մեսրոպ Մաշտոցի աշակերտները Եփեսոսից իրենց հետ բերել են ժողովի որոշումներն ու կանոնները, Աստվածաշնչի հայերեն թարգմանության օրինակը և ներկայացրել ժողովին։


== Գրականություն ==
Գիրք թղթոց, Երուսաղեմ, 1994։
Փավստոս Բուզանդ, Պատմություն Հայոց, Ե․, 1987։
Մովսես Խորենացի, Պատմություն Հայոց, Ե․, 1997։
Կորյուն, Վարք Մեսրոպ Մաշտոցի, Ե․, 1994։
Ադոնց Ն․, Մաշտոց և նրա աշակերտները․ ըստ օտար աղբյուրների, Վնն․, 1925։
Տեր-Մինասյան Ե․, Պատմա-բանասիրական հետազոտություններ, Ե․, 1971, էջ 331–345։
Գոմի (Կասպի շրջան)

Գոմի (վրաց.՝ გომი), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 550 մետր բարձրության վրա։ Շրջկենտրոն Կասպից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 884 մարդ։


== Ծանոթագրություններ ==
Պոեզիայի համաշխարհային օր

Պոեզիայի համաշխարհային օր, ամենամյա տոն, որը նշվում է մարտի 21-ին։ Այս տոնը հռչակվել Է 1999 թվականի նոյեմբերի 15-ին ՅՈՒՆԵՍԿՕ-ի կողմից՝ Գլխավոր կոնֆերանսի 30-րդ նստաշրջանի բանաձևում։ Ինչպես նշվել է ՅՈՒՆԵՍԿՕ-ի որոշման մեջ, տոնի ստեղծման նպատակն է «նոր լիցք և ճանաչում հաղորդել ազգային, տարածաշրջանային և միջազգային բանաստեղծական շարժումներին»։


== Պատմություն ==
Պաշտոնապես պոեզիայի օր սահմանելու առաջին նախաաձեռնությունը թվագրվում է 1930-ական թվականներին։ 1938 թվականին Միացյալ Նահանգների Օհայո նահանգում Տեսսա Սուիզի Ուեբբ բանաստեղծուհու նախաձեռնությամբ պոեզիայի օր հռչակվել է հոկտեմբերի 15-ը՝ հին հռոմեացի պոետ Վերգիլիոսի ծննդյան օրը։ Մինչև 1951 թվականն այդ օրն ավանդույթի էր վերածվել Միացյալ Նահանգների ութ նահանգներում, ինչպես նաև Մեքսիկայում և նշվում էր որպես պոեզիայի ազգային օր։ Այնուհետև այդ օրը՝ որպես պոեզիայի միջազգային օր, սկսել են նշել նաև այլ երկրներում։
1998 թվականին Մարոկկոյի առաջարկով ՅՈՒՆԵՍԿՕ-ի Գլխավոր ասամբլեայի գործադիր կոմիտեն քննարկել է Պոեզիայի համաշխարհային օրը տոնելու հարցը և առաջարկել, որ նմանատիպ միջոցառումներ անցկացվեն տարբեր երկրներում։ Այնպես որ, պոեզիայի առաջին օրերն անցկացվել են դեռևս նախքան ՅՈՒՆԵՍԿՕ-ի կողմից տոնի հռչակումը։ Մոսկվայում, ինչպես Փարիզում, Բրյուսելում և աշխարհի մի շարք այլ մայրաքաղաքներում, Պոեզիայի առաջին օրն անցկացվել է 1999 թվականի մարտի 21-ին Պետրովկայի Պետական գրականագիտական թանգարանում։ Նախաձեռնողը «ДООС» բանաստեղծական միությունն էր։ Ծրագիրը վարել է Անատոլի Կուդրյավիցկին, հրավիրված և ներկայացրած բանաստեղծների թվում էին Հենրիխ Սապգիրը, Իգոր Խոլինը, Կոնստանտին Կեդրովը, Տատյանա Շչերբինան, Միխայիլ Այզենբերգը և այլք։ 2000 թվականին պոեզիայի օրվա տոնակատարությունը տեղի է ունեցել Տագանկայի թատրոնում, որտեղ ելույթ են ունեցել Անդրեյ Վոզնեսենսկին, Կոնստանտին Կեդրովը, Ելենա Կացյուբան, Ալինա Վիտուխնովսկայան, Յուրի Լյուբիմովը և այլք։ 2001 թվականին Կեդրովայի և «ДООС»-ի միջոցառմանը զուգահեռ Տագանկայի թատրոնում անցկացվել է նաև «О. Г. И.» գրական խմբակի երեկույթը, որին մասնակցել են Միխաիլ Այզենբերգը, Սերգեյ Գանդլևսկին, Իվան Ախմետևը, Վերա Պավլովան և «Բաբելոն» ալմանախի հեղինակները։ 2001 թվականից Կեդրովի ղեկավարությամբ երաժշտական-բանաստեղծական ծրագիրը, ինչպես նաև երկօրյա երիտասարդական բանաստեղծական փառատոնը, դարձել են ավանդական։
Պոեզիայի համաշխարհային օրվա՝ Մոսկվայի ծրագիրն աստիճանաբար վերաճել է պետական գրական թանգարանի հովանու ներքո անցկացվող տարբեր միջոցառումների միամսյակի։ Ռուսաստանի այլ քաղաքներում ևս տոնին նվիրված այլ նախաձեռնություններ են անցկացվել։


== Տոնը Հայաստանում ==
Հայաստանում պոեզիայի համաշխարհային օրը սկսել է նշվել 2010 թվականից, որին տարեցտարի միանում են նոր մշակութային օջախներ՝ իրականացնելով տարաբնույթ միջացառումներ։ Դպրոցներում, թանգարաններում, գրադարաններում, մշակույթի կենտրոններում և այլուր կազմակերպվում են հանդիպումներ պոետների հետ, գրքերի շնորհանդեսներ, ընթերցումներ, հանրային քննարկումներ և այլ միջոցառումներ։
Տոնի առթիվ Գրողների միության հրատարակչության տնօրեն, բանաստեղծ Շանթ Մկրտչյանը ասել է․ 


== Ծանոթագրություններ ==


== Արտաքին հղումներ ==
Պոեզիայի համաշխարհային օրը ՄԱԿ-ի կայքում(անգլ.)
Պոեզիայի համաշխարհային օրը Տագանկայի թատրոնում, 2000
Խաչաղբյուրի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Խաչաղբյուր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 19 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Շևչենկո (գյուղ, Իզյասլավի շրջան)

Անվան այլ կիրառումների համար տե՛ս՝ ՇևչենկոՇևչենկո (ուկրաիներեն՝ Шевченка), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Շևչենկո գյուղում բնակվում էր 88 մարդ։ Բնակավայրը զբաղեցնում է 0,34 կմ² տարածք։ Բնակչության խտությունը կազմում էր 258,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆլանդրիա (այլ կիրառումներ)

Ֆլանդրիա, կարող է վերաբերել՝

Ֆլանդրիա կամ Բելգիայի ֆլամանդական տարածաշրջանն - Բելգիայի թագավորության հինգ հյուսիսային նահանգները
Ֆլանդրիա - պատմական մարզ Արևմտյան Եվրոպայում
Ֆրանսիական Ֆլանդրիա - պատմական (ոչ վարչական) տարածաշրջան Ֆրանսիայի հյուսիսում
Waking Up

Waking Up, ամերիկական OneRepublic ռոք խմբի երկրորդ ստուդիական ալբոմը, որը թողարկվել է 2009 թվականի նոյեմբերի 17-ին «Interscope Records» լեյբլով։ Ալբոմը Billboard 200 -ում զբաղեցրեց 21-րդ հորիզոնականը և ԱՄՆ-ում վաճառվեց ալբոմի ավելի քան 300 000 տարբերակ։


== Ալբոմ ==
Waking Up-ը «Interscope Records» լեյբլով Հյուսիսային Ամերիկայում թողարկվեց 2009 թվականի նոյեմբերի 17-ին, նոյեմբերի 20-ին Ավստրալիայում, 2010 թվականի հունվարի 18-ին Մեծ Բրիտանիայում։ Ալբոմի երկարացված տարբերակը Հյուսիսային Ամերիկայում վաճառքի հանվեց նույն ստանդարտներում։
Ալբոմի առաջին սինգլը «All the Right Moves»-ն էր, որն առաջին անգամ ռադիոյով հնչեց սեպտեմբերի 29-ին։ Այս երգի տեսահոլովակը նկարահանվել է հոկտեմբերի 8-ին։ Երգը Billboard Hot 100-ում զբաղեցրեց 18-րդ հորիզոնականը։


== Ստեղծագործությունների ցանկ ==


== Դիրքը չարտերում ==


=== Սերտիֆիկացիա ===


== Ռելիզի պատմություն ==


== Ծանոթագրություններ ==
Հայկական Պար (այլ կիրառումներ)

Հայկական Պար կարող է նշանակել

Հայկական Պար (լեռնաշղթա)
Հայկական պար
Երմակովո (գյուղ, Ուվինսկի շրջան)

Անվան այլ կիրառումների համար տե՛ս՝ ԵրմակովոԵրմակովո (ռուս.՝ Ермаково), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պլոշչանիխա

Պլոշչանիխա (ռուս.՝ Площаниха), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խնդրիկ

Խնդրիկ, գյուղ Արևմտյան Հայաստանում, Խարբերդի վիլայեթի Չմշկածագի գավառակում։


== Անվան ստուգաբոնւթյուն ==
Գյուղի անվանումը ստուգաբանվում է որպես «խնդիր» և իկ (կիկ)։


== Պատմություն ==
Ըստ ավանդության Խնդրիկի տեղում քաղաք է եղել, որը կործանվել է արաբների կողմից։ Այստեղ գտել են պողպատե սլաքներ և պղնձե դրամներ։ 1895 թվականին գյուղի բնակիչները տեղափոխվել են հարևան Մամսա գյուղ, որից հետո գյուղն ամայացել է, իսկ ապա վերաբնակեցվել թուրքերով։


== Բնակչություն ==
1978 թվականին ուներ 8 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պլոսկայա (Մոլոմայի վտակ)

Անվան այլ կիրառումների համար տե՛ս՝ Պլոսկայա (այլ կիրառումներ)Պլոսկայա (ռուս.՝ Плоская), գետ Ռուսաստանում, հոսում է Կիրովի մարզում։ Գետաբերանը տեղակայված է Մոլոմա գետի ձախ ափին՝ 218 կմ հեռավորության վրա։ Գետի երկարությունը 17 կմ է։
Գետի ակունքը գտնվում է անտառներում, Մուրաշի գյուղից՝ 44 կմ դեպի հարավ-արևմուտք։ Գետը հոսում է անմարդաբնակ անտառի հարավ-արևմտյան մասում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100035485
Հիդրոլոգիական ուսումնասիրությունների կոդը - 111103548
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բրազիլիայի հրապարակ (Երևան)

Բրազիլիայի հրապարակ, հրապարակ Երևանի Կենտրոն վարչական շրջանում։


== Պատմություն ==
Երևանում Բրազիլիայի հրապարակը բացվել է 2000 թվականին՝ Հրազդան մարզադաշտի հարևանությամբ, Ծիծեռնակաբերդի խճուղու և Աթենքի փողոցի հատման վայրում՝ ի նշան հայ-բրազիլական բարեկամության և համագործակցության։ Բրազիլիան առաջին երկրներից էր, որ ճանաչել է Հայաստանի անկախությունը և դիվանագիտական կապեր է հաստատել Հայաստանի հետ։
Հրապարակի բացմանը մասնակցել են Բրազիլիայի հյուպատոս Աշոտ Եղիազարյանը, Բրազիլիայի հայոց թեմի առաջնորդ Տաթև արքեպիսկոպոս Ղարիբյանը, Երևանի քաղաքապետ Ռոբերտ Նազարյանը և այլք։


== Ծանոթագրություններ ==
Ֆեռեր սյուր Արյեժ

Ֆեռեր սյուր Արյեժ (ֆր.՝ Ferrières-sur-Ariège), համայնք Ֆրանսիայում՝ Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ։ Համայնքի շրջանը Ֆուան է։
Համայնքի INSEE կոդ՝ 09121։


== Բնակչություն ==
Համայնքի բնակչությունը 2008 թվականին կազմում էր 804 մարդ։


== Տնտեսություն ==
2007 թվականի տվյալներով 507 աշխատունակ տարիքի մարդկանցից (15-64 տարեկան) 352-ը տնտեսապես ակտիվ էին, 155-ը անգործ (ակտիվության ցուցանիշը 69,4 %, 1999 թվականին եղել է՝ 69,02 %)։ 352 աշխատունակ բնակիչներից 324-ը աշխատում էին (166 տղամարդ և 158 կին), անաշխատանք էին 28-ը (13 տղամարդ և 15 կին)։ 155 անգործ մարդկանցից 62-ը աշակերտներ կամ ուսանողներ են, 53-ը թոշակառու, 40-ը չէին աշխատում այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ֆեռեր սյուր Արյեժ» (ֆրանսերեն)։ Արխիվացված օրիգինալից 2012-05-25-ին։ Վերցված է 2012-2-27 
«Ֆեռեր սյուր Արյեժ» (ֆրանսերեն)։ cassini.ehess.fr։ Արխիվացված օրիգինալից 2013-02-04-ին։ Վերցված է 2013-01-26
(1256) Նորմանիա

(1256) Նորմանիա (անգլ.՝ Normannia), աստերոիդ աստերոիդների գոտու արտաքին մասում։ Հայտնաբերվել է 1932 թվականի օգոստոսի 8-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,891374 ա. մ., առավելագույնը մոտենում է 3,5901 ա. մ. հեռավորության վրա և հեռանում 4,1926 ա. մ.։ Արեգակի շուրջ մեկ ամբողջական պտույտ է կատարում 2803,84 երկրային օրվա ընթացքում, իր ուղեծրով շարժվելով միջինում 0,128395 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,17° անկյուն։
Նորմանիա աստերոիդը պատկանում է Հիլդայի աստերոիդների ընտանիքին։ Այս ընտանիքի աստերոիդները շարժվում են 3,7 - 4,2 ա. մ. մեծ կիսաառանցք ունեցող ուղեծրերով, էքսցենտրիսիտետը՝ 0,07 - 0,3, և ուղեծրի թեքումը ոչ ավելին քան 20°։ Ընտանիքի աստերոիդները շարժվում են Յուպիտերի հետ 3:2 ուղեծրային ռեզոնանսով։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1256) Նորմանիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լետովսկի (խուտոր, Ֆրոլովսկի շրջան)

Լետովսկի (ռուս.՝ Летовский), խուտոր Ռուսաստանի, Վոլգոգրադի մարզի Ֆրոլովսկի շրջանի կազմում։
Բնակչությունը վերջին հայտնի գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պերգամոս

Մելուսիա (հուն․՝ Πέργαμoς), գյուղ Կիպրոսի Հանրապետության Լառնակայի շրջանում։ Մոտ է գտնվում Կանաչ գծին։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։


== Բնակչություն ==
Ըստ 2011 թվականի տվյալների գյուղի բնակչությունը կազմել է 1,196 մարդ, մեծամասնությունը թուրք կիպրացիներ են։ Գյուղը իր շրջական տարածքներով կազմում է համանուն համայնքը, որի բնակչությունը կազմում է 4,125 մարդ։


== Քույր քաղաքներ ==
Գյուղ-համայնքի քույր քաղաքներն են՝

 Սարիեր, Ստամբուլ, Թուրքիա
 Կեպեզ, Անթալիա, Թուրքիա
 Կարաման, Թուրքիա (2013-ից)


== Ծանոթագրություններ ==
Ազատեր

Ազատեր, գյուղ Երևանի նահանգի Նախիջևանի գավառում։ Գյուղը հայաբնակ էր, 1986 թվականի դրությամբ լքված է։ Բնակչությունը զբաղվում էր երկրագործությամբ և անասնապահությամբ, մասամբ նաև այգեգործությամբ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Նշան Մունչյան

Նշան Առաքելի Մունչյան (հունիսի 24, 1963, Երևան, ՀԽՍՀ), հայ և խորհրդային բռնցքամարտիկ, ԽՍՀՄ քառակի չեմպիոն (1986, 1987, 1989, 1991), Եվրոպայի չեմպիոն (1987), աշխարհի չեմպիոն (1993), աշխարհի գավաթակիր (1994), Բարի կամքի խաղերի հաղթող (1996), Հայաստանի աշխարհի չեմպիոնի կոչումը նվաճած առաջին բռնցքամարտիկն է, ԽՍՀՄ սպորտի վաստակավոր վարպետ (1989), հանդես է եկել թեթև քաշայինների կարգում։


== Կենսագրություն ==
Նշանը 1976 թվականից սկսել է զբաղվել բռնցքամարտով։ Նրա մարզիչը եղել է ԽՍՀՄ վաստակավոր մարզիչ Արմեն Անտոնյանը։ 1986 թվականին Մունչյանը առաջին անգամ դառնում է ԽՍՀՄ չեմպիոն՝ եզրափակիչում հաղթելով խորհրդային լավագույն բռնցքամարտիկ Ալեքսանդր Մախմուտովին։ Նշանը 1986- 1991 թվականներին հանդես է եկել ԽՍՀՄ հավաքականի կազմում, եղել է ԽՍՀՄ քառակի չեմպիոն, Եվրոպայի չեմպիոն։ 1993- 1996 թվականներին հանդես է եկել Հայաստանի Հանրապետության հավաքականի կազմում։ 1993 թվականին Մունչյանը մասնակցել է Ֆինլանդիայի Տամպերե քաղաքում տեղի ունեցած բռնցքամարտի աշխարհի առաջնությանը և նվաճել ոսկե մեդալ։ Եզրափակչում հայազգի մարզիկը վստահորեն հաղթանակ է տանում առաջնության գլխավոր ֆավորիտ, 1992 թվականի Բարսելոնայի Օլիմպիական խաղերի արծաթե մեդալակիր բուլղարացի Դանիել Պետրովի նկատմամբ։ Այդ հաղթանակի շնորհիվ Մունչյանը պատմության մեջ մտավ որպես նորանկախ Հայաստանի Հանրապետության առաջին աշխարհի չեմպիոն։ 1994 թվականին շահել է
աշխարհի գավաթը, 1995 թվականին Բեռլինում ելույթ է ունեցել բռնցքամարտի աշխարհի առաջնությունում, 1996 թվականին մասնակցել է Ատլանտայի օլիմպիական խաղերին։
Մարզական կարիերայի ավարտից հետո, 1997-2007 թվականներին Մունչյանը եղել է Հայաստանի բռնցքամարտի ֆեդերացիայի փոխնախագահը, 1999-2001 թվականներին զբաղեցրել է Հայաստանի ազգային օլիմպիական կոմիտեի գլխավոր քարտուղարի պաշտոնը։ 2007 թվականից Նշան Մունչյանը ապրում և աշխատում է Միացյալ Նահանգներում, նա Լոս Անջելեսի «International Sports Union» մարզական ակումբի բռնցքամարտի գլխավոր մարզիչն է։ 2013 Նշան Մունչյանը իր ծննդյան 50-ամյա հոբելյանի առիթով պարգևատրվել Է Հայաստանի սպորտի և երիտասարդության հարցերի
նախարարության, Հայաստանի ազգային օլիմպիական կոմիտեի և ՀՀ բռնցքամարտի ֆեդերացիայի ոսկե մեդալներով։


== Արտաքին հղումներ ==
http://www.sports-reference.com/olympics/athletes/mu/nshan-munchyan-1.html Archived 2012-11-04 at the Wayback Machine.
Профиль на сайте Boxrec.com(անգլ.)
http://www.internationalsportsunion.com/divisions/boxing/ Archived 2011-07-13 at the Wayback Machine.


== Ծանոթագրություններ ==


== Տես նաև ==
Այսօր ԽՍՀՄ և ՀՀ վաստակավոր մարզիչ Արմեն Անտոնյանը կդառնար 71 տարեկան
Օհմմետր

Օհմմետր (օհմ + հին հունարեն՝ μετρεω մետր), օմաչափ, էլեկտրական ակտիվ դիմադրությունների չափման սարք՝ անմիջական հաշվանքով։
Չափումների ընդգրկույթից կախված տարբերում են՝

միկրոօհմմետրեր,
մեգօհմմետրեր,
տերաօհմմետրեր։Մագնիսա-էլեկտրական չափիչ մեխանիզմով պարզագույն օհմմետրում իրականացվում է վոլտմետրամպերմետրի մեթոդը։ Լայն տարածում են գտել թվանշանային օհմմետրերը, որոնց մուտքային շղթան չափիչ կամրշակ է։


== Արտաքին հղումներ ==
Проверка радиоэлементов омметром
Широкодиапозонные цифровые омметры
Իմամուշաղի

Իմամուշաղի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Նեգրովո

Նեգրովո (ուկրաիներեն՝ Негрово), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Նեգրովո գյուղում բնակվում էր 1 116 մարդ։ Բնակավայրը զբաղեցնում է 51,7 կմ² տարածք։ Բնակչության խտությունը կազմում էր 21,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երևանի կամուրջների ցանկ

Սույն ցանկում ներկայացված են Հայաստանի մայրաքաղաք Երևանում գտնվող ջրային կամուրջների ցանկը։


== Ծանոթագրություններ ==
Դութաղ (Դիադինի գավառ)

Դութաղ, գյուղ Արևմտյան Հայաստանում, Էրզրումի վիլայեթի Դիադինի գավառակում։ Գտնվում էր Գայլատու լճից արևելք, Դիադին քաղաքից 20 կմ հյուսիս-արևելք։


== Բնակչություն ==
1879 թվականին ուներ 262 քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բոռնոս

Բոռնոս (իսպ.՝ Bornos),  բնակավայր և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Սիեռա դե Կադիս շրջանում (կոմարկայում)։ Զբաղեցնում է 55 կմ² տարածք; 2010 թվականի տվյալներով բնակչության թվաքանակը եղել է 8109։ Պրովինցիայի վարչական կենտրոնից՝ Կադիս քաղաքից հեռավորությունը 79 կիլոմետր է։ 


== Ժողովրդագրություն ==


== Տեսարժան վայրեր ==
Բոռնոսի տասնյակ տեսարժան վայրերից է արաբական տիրապետության ժամանակներում կառուցված Ֆոնտանար աշտարակավոր բերդը, որը Վերածննդի դարաշրջանում վերակառուցվել է և դարձել Ալկալա դե լոս Գասուլես տոհմի դուքսերի աթոռանիստը։ Ընդ որում՝ վերակառուցման այդ աշխատանքներին զուգընթաց՝ իտալացի ճարտարապետ Բենվենուտո Տորտելոն նախագծել ու ստեղծել է նաև իտալական պարտեզ (զբոսայգի)։ 17-18-րդ դարերում մեծահարուստները պալատներ, տներ են կառուցել ամրոցի մերձակայքում։ Այդ շրջանում կառուցվել են նաև պաշտամունքային շինություններ, որոնցից առավել նշանավոր են սբ. Հիերինիմոսի վանքը, սբ. Հարության մենաստանը, Սանգրեի վանքը, կուսանոցը, ֆրանցիսկյան վանքը... Ճարտարապետական ուշագրավ աշխատանքներից է նաև համայնքապետարանի հին շենքը, որ կառուցվել է 1830 թվականին։ Բնակավայրի պատմական կարևոր հուշարձաններից են նաև՝ 

Սան Բեռնարդինո կուսանոցը
Սբ. Մարիամ վանքը
Կալվարիոյի մենաստանը
Սբ. Հարության եկեղեցին
Սանգրեի հիվանդանոցը
Սանտո Դոմինգո դե Գուսման եկեղեցին
Ռիբերայի պալատն ու ամրոցը
Corpus Christi կուսանոցը
Carissa Aurelia-ն
Սիլյայի առանձնատունըCasa de la Cilla-ն
Օրդոնեսի առանձնատունը


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայքէջ
Բոռնոսի համայնքապետարան
Bornos
Windsurf en el Pantano de Bornos
Imágenes de Bornos
Բոռնոսի պորտալ Archived 2020-10-24 at the Wayback Machine.
Նադեժդա Ռուսսո

Նադեժդա Ռուսսո (ռումիներեն՝ Nadia Russo, հունիսի 17, 1901(1901-06-17), Տվեր, Ռուսական կայսրություն - հունվարի 22, 1988(1988-01-22), Բուխարեստ, Ռումինիա), ռումինացի առաջին  կին օդաչուն։


== Կենսագրություն ==
Ծնվել է 1901 թվականի հունիսի 17-ին Տվերում, հեծելազորի գեներալ՝ Եվգենիա Բրազովսկու ընտանիքում։ 1917 թվականին տեղափոխվել է Քիշնև և ամուսնացել հողատեր Ալեքսանդր Ռուսսոյի հետ։ Հետագայում ավարտել է Կարմիր խաչի դպրոցը։ 1936 թվականին Բուխարեստում  ավարտել է «Marcea Cantacuzino» օդաչուների դպրոցը և դարձել առաջին կինը Ռումինիայում, որը ստացել է  օդաչուի վկայական։ 1937 թվականին գնել է  գերմանական «Bücker Bü 131» մակնիշի ինքնաթիռ, որով էլ կատարել է իր թռիչքները։ 1938 թվականին մասնակցել է  Պրագա-Բուխարեստ-Բելգրադ-Բրատիսլավա թռիչքուղիների չվերթներին։
Երկրորդ համաշխարհային պատերազմի ժամանակ  Նադեժդա Ռուսսոն եղել է ռումինական բանակի ավիացիայի քույր օդաչու, դուրս է բերել ավելի քան 100 վիրավոր։
Մահացել է 1988 թվականի հունվարի 22-ին Բուխարեստում։


== Պարգևներ ==
Պարգևատրվել է գերմանական շքանշանով։


== Հուշապատում ==

Քիշնևի փողոցներից մեկն անվանվել է Նադեժդա Ռուսսոյի անվանբ, որը նախկինում կրում էր խորհրդային կին օդաչու Մարինա Ռասկովայի անվամբ։
2002 թվականին Մոլդովայում թողարկվել է փոստային նամականիշ՝ նվիրված Նադեժդա Ռուսսոյին։


== Ծանոթագրություններ ==


== Արտաքին հղումներ ==
Биография
Nadia Russo-Bossie
(7745) 1987 DB6

(7745) 1987 DB6, աստերոիդ աստերոիդների հիմնական գոտում։ Հայտնաբերվել է 1987 թվականի փետրվարի 22-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,791152 ա. մ., առավելագույնը մոտենում է 2,2083 ա. մ. հեռավորության վրա և հեռանում 3,374 ա. մ.։ Արեգակի շուրջ մեկ ամբողջական պտույտ է կատարում 1703,23 երկրային օրվա ընթացքում, իր ուղեծրով շարժվելով միջինում 0,211363 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7745) 1987 DB6 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիպովիցի (գյուղ, Յարոսլավսկի շրջան)

Անվան այլ կիրառումների համար տե՛ս՝ ԼիպովիցիԼիպովիցի (ռուս.՝ Липовицы), գյուղ Ռուսաստանի, Յարոսլավլի մարզի Յարոսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոսկրեսենկա (գյուղ, Վելիկոնովոսյոլկովսկի շրջան)

Անվան այլ կիրառումների համար տե՛ս՝ ՎոսկրեսենկաՎոսկրեսենկա (ուկրաիներեն՝ Воскресенка), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Վոսկրեսենկա գյուղում բնակվում էր 532 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գարենց Սահակյան

Գարենց Հովհաննեսի Սահակյան (1937, հոկտեմբերի 25, Երևան), բուսաբան-մարգագետնաբան։ Գյուղատնտեսական գիտությունների դոկտոր (1990 թ.), ՀՀ ԳԱԱ թղթակից անդամ (1994 թ.)։


== Կենսագրություն ==
1960 թվականին ավարտել է Երևանի անասնաբուծական-անասնաբուժական ինստիտուտը։ 1961-1995 թվականներին աշխատել է Հողագիտության և ագրոքիմիայի գիտահետազոտական ինստիտուտի հողերի էրոզիայի բաժնում, 1990-1995 թվականներին եղել է բաժնի վարիչ 1994-1995 թվականներին, միաժամանակ՝ փոխտնօրեն, 1996-2001 թվականներին՝ ՄԱԿ-ի զարգացման ծրագրերի երևանյան գրասենյակի գյուղատնտեսական ծրագրերի ղեկավար։ 1995-1996 և 2001-2004 թվականներին աշխատել է Արգենտինայում. 2004 թվականից՝ Հողագիտության, ագրոքիմիայի և մելորացիայի գիտական կենտրոնի խորհրդատու։
Աշխատանքները վերաբերում են էրոզացված հողերի դասակարգման և հողապաշտպան միջոցառումների մշակման խնդիրներին։ Տվել է էրոզացված և ոտնահարված կերահանդակների դասակարգման մեթոդիկան և բարելավման միջոցների սխեման։


== Ծանոթագրություններ ==
Իզաբել Էբանդա

Իզաբել Էբանդա (ֆր.՝ Isabelle Ebanda, փետրվարի 23, 1936(1936-02-23), Դուալա, Կամերուն), կամերունցի քաղաքական գործիչ։


== Վաղ կյանք և կրթություն ==
Իզաբել Էբանդան ծնվել է Դուալայում 1936 թվականի փետրվարի 23-ին։ Էբոլովայի ուսուցիչների վերապատրաստման դպրոցում վերապատրաստվել է որպես ուսուցիչ։ Այնուհետև 1957 թվականին Գլխավոր-լեկլերցի լիցեյից ստացել է աստիճան։


== Կարիերա ==
Էբանդան 1958 թվականին սկսել է դասավանդել Մբանգայի հանրային դպրոցում, ապա 1970 թվականին տեղափոխվել է Դուալայի Lycée des jeans filled de New-Bell լիցեյ։
Էբանդան 1959 թվականին միացել է Կամերունյան միությանը և դարձել Վուրի կուսակցության վարչական գրասենյակի պատգամավոր։ Երբ 1966 թվականին ստեղծվեց Կամերունյան ազգային միությունը, որտեղ նա դարձավ Կանանց կազմակերպության նախագահԷբանդան 1970 թվականին ընտրվեց Վուրիի ազգային ասամբլեայի անդամ։ Նա Լիտտորալ նահանգի առաջին կին պատգամավորն էր։ 1974 թվականին նա դարձել է ֆինանսների, սահմանադրական իրավունքի, կրթության եւ սոցիալական հարցերի խորհրդարանական հանձնաժողովների անդամ։ 1988 թվականին նա հեռացավ Ազգային ասամբելայից։  
1988 թվականին Էբանդան նշանակվել է Արտաքին գործերի նախարարության Եվրոպական բաժնի պետծառայողի պաշտոնին։ Հետագայում նշանակվել է Կենտրոնական և Արևելյան Եվրոպայի ղեկավարի պաշտոնին։ 2002 թվականին  Դուալայում Աստղադիտարանի ազգային ընտրությունների նախագահ։
2013 թվականին Էբանդան Վուրի հաշտեցման արարողության ժամանակ հատուկ հյուր էր։


== Մրցանակներ և պարգևներ ==
Կամերունում խաղաղության և համերաշխության պահպանման համար Նոբելյանական գործողությունների համար Մերիտի մրցանակ (2000)


== Ծանոթագրություններ ==
Ստարայա Ռուդնյա (գյուղ, Չեռվոնոարմեյսկի շրջան)

Ստարայա Ռուդնյա (ուկրաիներեն՝ Стара Рудня), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։ Հիմնադրվել է 1865 թվականին։
2001 թվականի տվյալներով Ստարայա Ռուդնյա գյուղում բնակվում էր 122 մարդ։ Բնակավայրը զբաղեցնում է 0,624 կմ² տարածք։ Բնակչության խտությունը կազմում էր 195,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրոյանովո (Բուրգասի մարզ)

Տրոյանովո (բուլղար․՝ Трояново), գյուղ Բուլղարիայի Բուրգասի մարզում։ Վարչականորեն մտնում է Կամենոյի համայնքի կազմի մեջ։ Համայնքի կենտրոն Կամենո քաղաքից գտնվում է 12 կմ դեպի արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 1150 մարդ։


== Բնակչություն ==


== Տես նաև ==
Բուլղարիայի համայնքներ
Կամենոյի համայնք


== Ծանոթագրություններ ==
Արկադի Սնեսարև

Արկադի Սնեսարյով (ռուս.՝ Аркадий Георгиевич Снесарев, հունվարի 23, 1932(1932-01-23), Մոսկվա, ԽՍՀՄ - մարտի 15, 1979(1979-03-15), Մոսկվա, ԽՍՀՄ), խորհրդային սցենարիստ, ռեժիսոր և խմբագիր։


== Կենսագրություն ==
Ծնվել է 1932 թվականի հունվարի 23-ին, Մոսկվայում։ 1949 թվականին ընդունվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի կինոյի տեսության ֆակուլտետ, որն ավարտել է 1954 թվականին։ 1958 թվականից աշխատել է որպես խմբագիր «Սոյուզմուլտֆիլմ» կինոստուդիայում։ Այդ ժամանակվանից սկսել է գրել խորհրդային մուլտֆիլմերի սցենարներ, եղել է «Սոյուզմուլտֆիլմ» կինոստուդիայի գեղարվեստական ​​խորհրդի անդամ և «Ֆիտիլ» երգիծական կինոամսագրի խմբագրական խորհրդի անդամ։ Կինոյի վերաբերյալ հոդվածների հեղինակ է թերթերում և ամսագրերում (այդ թվում` «Դդրամատուրգիայի հարցեր, «Կինոյի տարեգիրք»)։
Նա հանկարծամահ է եղել 1979 թվականի մարտի 15-ին, Մոսկվայում։ Թաղված է Վագանկովյան գերեզմանատանը։


== Ֆիլմագրություն ==


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 596-597. — 816 с. — 3 000 экз. — ISBN 5-9265-0319-4


== Արտաքին հղումներ ==
Արկադի Սլեսարյով — animator.ru
Arkadiy Snesarev (անգլ.) Internet Movie Database կայքում
Ֆիլմոգրաֆիան КиноПоиск կայքում
Սնեսարյովների տոհմը Archived 2020-05-21 at the Wayback Machine.
Ադիս Աբեբայի համալսարան

Ադիս Աբեբայի համալսարան (ամհարերեն՝ አዲስ አበባ ዩኒቨርሲቲ), պետական բարձրագույն ուսումնական հաստատություն Եթովպիայում։


== Պատմություն ==
Հիմնադրվել է 1950 թվականին Հայլե Սելասիե I կայսեր որոշմամբ՝ կանադական ճիզվիտ Լյուսիեն Մատտեի աջակցությամբ՝ որպես Ադիս Աբեբայի երկամյա համալսարանական քոլեջ։ Հաջորդ երկու տարիների ընթացքում քոլեջը սերտորեն կապված էր Լոնդոնի համալսարանի հետ։ 1960-ական թվականների սկզբին գրող Ռիչարդ Քամինգսը աշխատել է իրավունքի ֆակուլտետում։ 1962 թվականին համալսարանը վերանվանվել է Հայլե Սելասիեի անվան համալսարան։
Ռազմավարչական ժամանակավոր խորհուրդը 1975 թվականի մարտի 4-ին՝ հաղթանակից հետո, ժամանակավորապես փակել է համալսարանը և 50 հազար ուսանողի ուղարկել գյուղեր՝ նոր վարչակարգին աջակցելու համար։ Այդ ժամանակից ի վեր համալսարանը կրում է ներկայիս անվանումը։
1979 թվականին համալսարանում բացվել է մագիստրատուրայի առաջին հավաքագրումը։ 1987 թվականին բացվել են փիլիսոփայության դոկտորի պատրաստման ծրագրերը։
2002 թվականի դեկտեմբերին համալսարանի երեք առաջատար ղեկավարները հրաժարական են տվել՝ ի նշան համալսարանի ներքին գործերին կառավարական միջամտության ուժեղացման անհամաձայնության։ Պաշտոնյաները փորձել են ստիպել համալսարանին փոխել ուսանողների գիտելիքների գնահատման համակարգը, որը համապատասխանում է իշխող կուսակցության կողմից հաստատված ինքնաքննադատության համակարգին։
2009-2010 ուսումնական տարում համալսարանում եղել է 20 701 դիմորդ, 7127 շրջանավարտ և 14 669 հետբուհական ուսանող, ինչը ընդհանուր առմամբ կազմել է 42 497 մարդ։


== Կամպուսներ և ծրագրեր ==
Ադիս Աբեբայի համալսարանն ունի 13 մասնաճյուղ։ Նրանցից 12-ը գտնվում են Ադիս Աբեբայում, իսկ մեկը՝ Դեբրե Զեյթում։ Այն նաև ունի մասնաճյուղերի ցանց Եթովպիայի քաղաքներում։ Կառավարությունն իրականացնում է նպատակային հավաքագրում միջնակարգ դպրոցների շրջանավարտներից։
Համալսարանի կազմի մեջ մտնում է Եթովպիայի հետազոտությունների ինստիտուտը, որը ղեկավարում է Ռիչարդ Պակխերսթը։


== Ծանոթագրություններ ==


== Գրականություն ==
Teshome G. Wagaw. The Development of Higher Education and Social Change, an Ethiopian Experience. East Lansing, Michigan. Michigan State University Press. 1990.


== Արտաքին հղումներ ==
Ադիս Աբեբայի համալսարանի պաշտոնական կայք
Եթովպիայի հետազոտությունների ինստիտուտի և Ազգագրական թանգարանի պաշտոնական էջ
Պալմա Կամպանիա

Պալմա Կամպանիա (իտալերեն՝ Palma Campania), քաղաք Իտալիայի Կամպանիա մարզի Նեապոլ գավառում։ Սահմանակից է Կարբոնարա դի Նոլա, Դոմիչելլա, Լաուրո, Լիվերի, Նոլա, Պոջոմարինո, Սան Ջենարո Վեզուվիանո, Սան Ջուզեպե Վեզուվիանո, Սառնո, Ստրիանո համայնքներին։
Բնակչության թվաքանակը 2014 թվականի տվյալներով եղել է 15.680։ Բնակչության խտություն կազմում է 724 մարդ/կմ²։ Զբաղեցնում է 20 կմ² մակերես տարածք։ Փոստային ինդեքս՝ 80036: հեռախոսային կոդ՝ 081։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Բնակավայրի պաշտոնական կայքէջը (իտալերեն)
Վվեդենկա (քաղաքատիպ ավան, Ուկրաինա)

Վվեդենկա (ուկրաիներեն՝ Введенка), քաղաքատիպ ավան Ուկրաինայի Խարկովի մարզի Չուգուևի շրջանում։ Բնակավայրը նախկինում նաև անվանվել է Վվեդենսկոե։
2001 թվականի տվյալներով Վվեդենկա քաղաքատիպ ավանում բնակվում էր 2 710 մարդ։ Բնակավայրը զբաղեցնում է 2,26 կմ² տարածք։ Բնակչության խտությունը կազմում էր 1199,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դանի Լամբերսի

Դանի Լամբերսի (ֆր.՝ Dagny-Lambercy ), համայնք Ֆրանսիայի Պիկարդիա մարզի Էնա գավառում։ Մտնում է Վերվեն կանտոնի կազմի մեջ։ Հանդիսանում է Վերվեն շրջանի կոմունա։
Համայնքի INSEE կոդ՝ 02256։


== Բնակչություն ==
Համայնքի բնակչությունը 2011 թվականին կազմում էր 132 մարդ։


== Տնտեսություն ==
2011 թվականի տվյալներով 82 աշխատունակ տարիքի մարդկանցից (15-64 տարեկան) 52-ը տնտեսապես ակտիվ էին, 30-ը՝ ոչ ակտիվ (ակտիվության ցուցանիշը՝ 63,4 %, 1999 թվականին եղել է 76,5 %)։ 52 աշխատունակ բնակիչներից 47-ը աշխատում էին (25 տղամարդ և 22 կին, անաշխատանք էին 5-ը (2 տղամարդ և 3 կին)։ 30 անգործունակ մարդկանցից 7-ը աշակերտներ կամ ուսանողներ էին, 12-ը թոշակառու, 11-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ – Դանի Լամբերսի (ֆր.)
Գարիկ Կարապետյան

Գարիկ Ռազմիկի Կարապետյան (հունվարի 2, 1973(1973-01-02), Երևան, Հայկական ԽՍՀ, ԽՍՀՄ), հայ աբստրակտ նկարիչ։


== Կենսագրություն ==
1990-1996 թվականներին սովորել է Երևանի գեղարվեստի ակադեմիայում
Հայաստանի նկարիչների միության անդամ է, նկարիչների միջազգային միության (ՅՈՒՆԵՍԿՕ) անդամ
Ապրում և ստեղծագործում է ՄԹ-ում, Հայաստանում, Ֆրանսիայում։Գարիկ Կարապետյանի աշխատանքները գտնվում են ՀՀ մշակույթի նախարարության ֆոնդում, մասնավոր հավաքածուներում։


== Ցուցահանդեսներ ==
1995 թվականից սկսած ցուցահանդեսներ է ունեցել Ֆրանսիայում, Ռուսաստանում, Հայաստանում և ԱՄՆ-ում։


=== Անհատական ցուցահանդեսներ ===
2005 թվականին Սահակ-Մեսրոպ մշակույթի կենտրոն, Մարսել, Ֆրանսիա
2005 թվականին AUTRE COTE պատկերասրահ, Մարսել, Ֆրանսիա
2007 թվականին Որմնանկար Լիերես դպրոցի պատին, Մարսել, Ֆրանսիա
2008 թվականին ՈՒԳԱԲ մշակույթի կենտրոն, Մարսել, Ֆրանսիա
2009 թվականին Հ. Կազան գեղարվեստի սրահ, Լոս Անջելես, ԱՄՆ
2013 թվականին «Աննա Չոպ» պատկերասրահ, Մարսել, Ֆրանսիա


=== Խմբակային ցուցահանդեսներ ===
2000 թվականին ՀՀ մշակույթի նախարարություն, Երևան
2000 թվականին Ժամանակակից արվեստի թանգարան, Երևան
2000 թվականին ՄԱԿ-ի գրասենյակում, Երևան, Հայաստան
2001 թվականին Բրեդ Կուպերի պատկերասրահ, Տամպա, ԱՄՆ
2004 թվականին Բրեդ Կուպերի պատկերասրահ, Տամպա, ԱՄՆ
2005 թվականին Ակադեմիայի պատկերասրահ, Երևան, Հայաստան
2006 թվականին Գաբոն արվեստի պատկերասրահ, Երևան, Հայաստան
2007 թվականին Ուսելինո պատկերասրահ, Մարսել, Ֆրանսիա
2007 թվականին Մարսել, Ֆրանսիա
2007 թվականին Մինաս Ավետիսյանի տուն-թանգարան, Ջաջուռ, Հայաստան
2008 թվականին Միջազգային ԱրտԷքսպոում, Լաս Վեգաս, ԱՄՆ
2008 թվականին Anna-Tschopp պատկերասրահ, Մարսել, Ֆրանսիա
2008 թվականին Հայաստանի նկարիչների միության ցուցասրահ, Երևան, Հայաստան
2009 թվականին Արտ Վիլնյուս-09, Վիլնյուս, Լիտվա
2009 թվականին Նորարար փորձառական արվեստի կենտրոն, Երևան, Հայաստան
2009 թվականին Արվեստի Տերրա պատկերասրահում, Սանտա Մոնիկա, ԱՄՆ
2009 թվականին Ռիկո պատկերասրահում, Լոս Անջելես, ԱՄՆ
2009 թվականին Հ. Կազան Գեղարվեստի սրահ, Լոս Անջելես, ԱՄՆ
2015 թվականին «Գույնից իդեա-իդեայից գույն», Երևանի ժամանակակից արվեստի թանգարան


== Մեջբերումներ Գարիկ Կարապետյանից ==
Արվեստը հայելի չէ, որ ցույց է տալիս իրականությունը։ Արվեստը մուրճ է, որով կոփում են իրականությունը։ Երբ գնում ես ցուցասրահ, դու քեզ հետ տանում ես ամբողջ կյանքը և այնտեղ դու պետք է ուրիշ բան տեսնես, որ չկա կյանքում։ Աբստրակցիան այն իրականությունն է, որը գոյություն ունի, բայց մենք չենք տեսնում։ Այդ պատճառով աբստրակցիայի ցուցադրումը հատուկ պայմաններ է ենթադրում՝ տարածություն, խորություն, որտեղ հատուկ տեղ է պահված մարդու համար և մարդն աբստրակտ իրականության ամենակարևոր մասնակիցն է՝ ինչ կյանք է բերում իր հետ և ինչ կարող է տեսնել։ Աբստրակցիան մաքուր ֆորմա է։ Վերցրեք, օգտագործեք։ Դրանով շատ խնդիրներ կարելի է լուծել։
Նկարներն իմ կյանքն են, ներկայացնում եմ իրականության խտացված պատկերը։ Մի փոքր մակերեսի վրա դուք տեսնում եք մի բան, որը իմաստավորում է ձեր կյանքը։ Իրականությունն իմ կյանքում սև և սպիտակ է, չկա կոնֆլիկտ, մեկը մյուսին օգնում են ճշմարտությունը հասկանալու համար։ Նրանց համադրությունը պետք է տեսնել, այն աչքի նման պարզ ու բարդ է։


== Աղբյուրներ ==
«Ապագան արվեստում ավելի հեշտ է տեսնել». Գարիկ Կարապետյան


== Ծանոթագրություններ ==